Rjúiči Sakamoto

Rjúiči Sakamoto (; * 17. január 1952, Tokio – † 28. marec 2023) bol japonský hudobný skladateľ, klavirista, producent a herec. Bol držiteľom cien Oscar, Grammy a Zlatý glóbus.

Svoju profesionálnu kariéru zahájil v roku 1977 ako člen elektronického zoskupenia Yellow Magic Orchestra. Neskôr spolupracoval s množstvom ďalších hudobníkov, medzi ktorých patria David Sylvian, Arto Lindsay a Hector Zazou. Zložil tiež hudbu k niekoľkým filmom, medzi ktoré patrí Posledný cisár (1987), Femme Fatale (2002) alebo Hodvábna cesta (2007).

Sakamoto bol jedným z popredných podporovateľov kampane Sayōnara Genpatsu Senmannin Akushon, ktorá vyzývala na demonštrácie a zbieranie podpisov za postupné ukončenie japonského jadrového programu po jadrovej katastrofe vo Fukušime.

V roku 2014 mu bola diagnostikovaná rakovina krku. Neskôr sa jeho stav zlepšil, ale v roku 2021 mu bola diagnostikovaná rakovina konečníka.

Referencie

Iné projekty

Externé odkazy 
 

Osobnosti z Tokia
Japonskí skladatelia filmovej hudby
Japonskí klaviristi
Japonskí filmoví herci
Skladatelia vážnej hudby 20. storočia
Držitelia Oscara za najlepšiu hudbu
Držitelia ceny Grammy
New age hudobníci
Držitelia ceny Zlatý glóbus